Königsstuhl (Rügen)

La Königsstuhl - germane kun signifo "reĝa seĝo", do trono - estas la plej fama kreta rokformacio de la pejzaĝo Stubbenkammer en la Nacia Parko Jasmund sur la insulo Rügen (Rugeno). Ĝia alteco estas 118 metroj super la marnivelo.

 Geografio 
 Loko 
La Königsstuhl situas 7 km norde de Sassnitz kaj 4 km sudoriente de Lohme. La naciparka centro tutapude estas atingebla per navedbuso per altborda vojo de ĉirkaŭ 11 km, kiu kondukas de Sassnitz al Lohme, aŭ de la granda parkejo en Hagen (parto de la komunumo Lohme) 3 kilometrojn for. Enirejo al la centro kaj tiel aliro al la Königsstuhl mem estas kondiĉigitaj de pago. 

eta|maldekstra|250ra|
La impresa rokformacio Königsstuhl estas turisma magneto. Ĉirkaŭ 300 000 vizitantoj venas al la Königsstuhl ĉiujare por ĝui la vidon de la Balta Maro kaj la kretklifoj. Tamen, la aliro iĝas ĉiam pli mallarĝa pro ŝtonfaloj. La urbo Sassnitz do kreis novan rigardan platformon, nomatan Königsweg ("reĝa vojo"), kiu malfermiĝis en 2023.artikolo "Neuer Skywalk auf Rügen: 118 Meter schwebend über der Erde" ("nova ĉiela promenejo sur Rügen: ŝvebante 118 metroj super la tero") la 22-an de aprilo 2023 en la magazino Der Spiegel ()

La areo Königsstuhl ankaŭ estas facile atingebla per biciklo, ekz. per la longdistanca biciklada vojo EuroVelo 10, nomata Baltmara vojo.
 Geologio 
"Rugena kalkŝtono" estas la nomo donita al tre pura, tre fajngrajna, blanka kaj tre pora kalkŝtono de la malfrua kretaceo. Ĝi troviĝas interalie en la klifo sur la duoninsulo Jasmund en la nordoriento de la insulo Rügen, interalie en la areo ĉirkaŭ Sassnitz. Tiuj marbordaj formacioj estas parto de la Nacia Parko Jasmund kaj estas sub strikta naturprotekto.

 Naturo, nomo kaj historio 
La mallarĝaj sed masivaj granitaj ŝtupoj kiuj kondukas al la altebenaĵo de 200 kvarataj metroj kuŝas super bronzepoka tombotumulo (el la tempo de 2200 ĝis 800 a.K.). De la altebenaĵo estas larĝa vido de la Balta Maro. La rokformacio Königsstuhl mem estas pli bone vidita de la Viktoria belvidejo, kiu situas iom pli sude.

La nomo "reĝa seĝo" laŭdire devenas de okazaĵo en 1715, en kiu la sveda reĝo Karolo la 12-a laŭdire komandis marbatalon kontraŭ la dana mararmeo de ĉi tiu loko. La batalo supozeble lacigis la reganton tiel multe ke oni alportis seĝon al li. Tamen, la nomo "reĝa seĝo" jam estas uzata en vojaĝraporto de 1584 fare de la pastro Johann Rhenan, kiu estis komisiita fare de la duko de Pomerio por lokalizi mineralfontojn, tiel ke la nomo datiĝas de multe pli frue.

Laŭ alia legendo, la nomo devenas de tio, ke en antikvaj tempoj la persono, kiu estis la unua, kiu grimpis la kretajn klifojn de la marflanko kaj sidis sur la seĝo supre, estis elektita kiel "reĝo" de la insulanoj.

 Referencoj 

Kategorio:Rugeno